b'\n_START_ARTICLE_\nKnji\xc5\xbenica \xc5\xa0entvid\n_START_PARAGRAPH_\nKnji\xc5\xbenica \xc5\xa0entvid je dislocirana enota Knji\xc5\xbenice \xc5\xa0i\xc5\xa1ka s sede\xc5\xbeem na Pru\xc5\xa1nikovi 106 (Ljubljana).\n_START_SECTION_\nZgodovina\n_START_PARAGRAPH_\nZametki knji\xc5\xbenice \xc5\xa0entvid segajo v leto 1866, ko je bila pod vodstvom \xc5\xa1entvi\xc5\xa1kega duhovnika Bla\xc5\xbea Poto\xc4\x8dnika ustanovljena \xc4\x8ditalnica. Leta 1883 so \xc5\xa0entvid\xc4\x8dani ustanovili Katoli\xc5\xa1ko dru\xc5\xa1tvo rokodelskih pomo\xc4\x8dnikov, pod njegovim okriljem sta delovala tudi knji\xc5\xbenica in \xc4\x8ditalnica. Med drugo svetovno vojno je knji\xc5\xbenico vodilo Kulturno prosvetno dru\xc5\xa1tvo. Leta 1964 je postala enota Knji\xc5\xbenice \xc5\xa0i\xc5\xa1ka.\n_START_SECTION_\nKnji\xc5\xbenica danes\n_START_PARAGRAPH_\nDanes se knji\xc5\xbenica nahaja v pritli\xc4\x8dju stavbe na Pru\xc5\xa1nikovi 106. Njeno gradivo je leta 2005 obsegalo 47.100 knji\xc5\xbenih enot. Poleg teh je bilo na voljo \xc5\xa1e okoli 500 videokaset, 600 avdiokaset, 3.000 zgo\xc5\xa1\xc4\x8denk, 20 DVD-jev in 20 CD-romov. V \xc4\x8ditalnici so lahko obiskovalci prebirali 70 slovenskih in tujih revij in \xc4\x8dasopisov. Leta 2005 so postregli 116.900 obiskovalcem, ki so si izposodili 155.000 knjig, 1.300 serijskih publikacij in 22.000 enot neknji\xc5\xbenega gradiva.'